open-index/open-wikipedia-markdown huggingface dataset:
Zrelost

**Zrelost** je u biologiji, stanje pune anatomske i funkcionalne razvijenosti organizma, a rezultat je procesa sazrjevanja. U psihologiji, stepen potpune ili relativne razvijenosti nekog procesa, sposobnosti, crte ili funkcije. Zrela ličnost ima više različitih aspekata zrelosti, kao što su fizička, seksualna, intelektualna, emocionalna, moralna i socijalna. Pojam zrele ličnosti nužno je pod uticajem sociokulturnih činilaca i vrednosno je obojen. Alport ističe sledeće karakteristike zrele ličnosti: prošireno osećanje sebe, topao odnos prema drugima, emocionalna sigurnost, realna percepcija, samoobjektivacija i ujedinjujuća filozofija života. U smislu socijalne zrelosti ističe se da je to osoba koja je sposobna da se uspešno prilagodi na različite životne promene bez izraženih sukoba, i da prihvati obaveze i odgovornosti prema sebi, svojoj porodici i zajednici.

## Vanjske veze
* Engleska Vikipedija o seksualnoj zrelosti
276.

__NOTOC__
Godina **276.** (**[[rimske brojke|CCLXXVI]]**) bila je prijestupna godina koja počinje u subotu u julijanskom kalendaru. U svoje vrijeme je bila poznata kao **Godina konzulstva Tacita i Emilijana** (ili, rjeđe, **godina 1029. ''[[Ab urbe condita]]**''). Oznaka 276. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Mani, mudrac iz Perzije, umire u Gundeshapuru nakon što je 30 godina propovijedao svoju "herezu" na dvoru bivšeg sasanidskog kralja Šapura I i na dugim putovanjima do Turkestana, Indije i Kine. Nakon što je tvrdio da je Božji prorok je pogubljen ili umire u zatvoru. Manijevo kombiniranje zoroastričkog dualizma sa kršćanskom teologijom stiče mnoge sljedbenike maniheizma usprkos protivljenja rimskih, a kasnije i bizantskih careva.
* Rimski car Tacit podvostručuje sadržaj srebra u aurelijanijanu koji otada ima označenu vrijednost X.I.
* Marko Anije Florijan tuče Gote i Alane koji su napali Malu Aziju. Tacit umire u gradu Tijana u Kapadokiji, bilo kao žrtva bolwati i ubistva.
* Florijan je proglašen za rimskog cara i prekida pohod na Herule te kreće na Bospor kako bi se, uz podršku legija iz Britanije, Galije, Hispanije i Italije obračunao sa uzurpatorom Probom. Bitka sa Probovim trupama u Klikiji zavšava bez uspjeha.
* Florijan je kraj Tarsa (u današnjoj Turskoj) ubijen od vlastitih trupa, koje za novog cara proglašavaju 44-godišnjeg Proba.
* Prob imenuje Marka Aurelija Kara za prefekta Pretorijanske garde i vraća aurelijanijan na vrijednost iz doba cara Aurelijana.
* Kralj Bahram I od Perzije umire nakon trogodišnje vladavine tokom koje su zoroastrički svećenici u Ktesifonu na njega vršili pritisak da počne progoniti budiste, kršćane i manihejce. Nasljeđuje ga sin Bahram II.
* Otokom Cejlon vlada Mahasena koji izaziva nezadovoljstvo pokušajem da svojoj zemlji nametne Mahajana budizam.

## Rođenja
* Guo Pu, kineski pisac (u. 324)
* Wang Dao, državnik iz doba dinastije Jin (u. 339)
* Car Yuan iz kineske dinastije Jin (u. 323)

## Smrti
* Bahram I, kralj Perzije
* Mani, prorok i osnivač maniheizma
* Marko Anije Florijan, rimski car
* Marko Klaudije Tacit, rimski car
Sljedbenik

**Sljedbenik** je naziv za pristašu nekog vjerskog, duhovnog ili političkog vođe, odnosno osobu koja je spremna "slijediti" njegov nauk. Za sljedbenike se također koristi i izraz "učenik". U religiji se najčešće spominju:

* Učenik (kršćanstvo), sljedbenik Isusa Krista
** Dvanaest učenika, poznati i kao "Dvanaest apostola"
** Sedamdeset učenika, rani sljedbenici Krista
* Učenici Isusa u Islamu
* Kršćanska crkva (Učenici Krista), protestantska denominacija u Sjevernoj Americi
* Śishya, sljedbenik u Guru-shishya tradiciji hinduizma
* *[[Śrāvaka]]* (Sanskrit) ili *savaka* (Pali), sljedbenici u budizmu i džainizmu
* Učenici `Abdu'l-Baháa, devetnaest zapadnih Bahá'íja
* Radikalno sljedbeništvo, teološki pokret orijentiran na temelje kršćanskog sljedbeništva

## Povezano

* Apostol
Bahram II

**Bahram II.** (također *Vahram* ili *Varahran*) bio je od 276. do 293. Veliki kralj Perzije.

Bahram II. naslijedio je na prijestolju svoga oca Bahrama I.. U doba njegove vladavine država i zoroastrizam bili su usko povezani ponajviše zbog velikoga utjecaja koji je na mladoga kralja imao reformator te religije *mobad* (svećenik) Kartir. Na jednom natpisu tako stoji:
: *„Karder (Kartir), spasitelj Varehranove (Bahramove) duše.“*

Kartira je Bahram na kraju imenovao za vrhovnog suca i uzdigao ga u plemićki stalež, a kršćani i manihejci bili su progonjeni; tada je vjerojatno umro i osnivač manihejizma Mani. No za kralja Narseha (293. – 302.) ta uska povezanost države i zoroastrizma je prestala.

Bahram je na zapadu morao ratovati protivAußenpolitisch Rimljana koji su u doba Kara godine 283. provalili u Mezopotamiju. Rimlajni su zauzeli i perzijski glavni grad Ktezifont no Karova smrt iste godine spriječila je njihovo daljnje napredovanje. Bahram je sklopio mir s Karovim nasljednikom carem Dioklecijanom. Protiv kralja se otprilike u isto doba na istoku pobunio izvjesni *Hormizd*, najvjerojatnije Bahramov brat, a podržali su ga Saki i Kušan. Hormizd je poražen nakon nekoliko godina borbi, a kralj je nakon toga postavio svoga sina Bahrama III. za „kralja Saka“.

U doba Bahrama II. osobito je procvala sasanidska umjetnost što se osobito vidi na kovanicama. Nijedan vladar nije ostavio toliko reljefa na stijenama kao Bahram II. Na njima su on i njegov dvor upečatljivo ovjekovječeni. 

Bahrama II. naslijedio je njegov sin Bahram III. koji je vladao samo nekoliko mjeseci, a onda je zavladao najmlađi sin Šapura I. Narseh. 

## Literatura
* *Bahram II* u: *[[Encyclopædia Iranica]]*, sv. 3, str. 516. i.d. 
* Klaus Schippmann: *Grundzüge der Geschichte des sasanidischen Reiches*. Wissenschaftliche Buchgesellschaft, Darmstadt 1990.

## Vanjske veze

* Sasanidski reljefi na stijenama
Car Yuan od Jina

**Car Yuan od Jina** (晋元帝/晉元帝, pinyin Jìn Yuándì, Wade-Giles Chin Yüan-ti) (276 – 3. januar 323), osobno ime **Sima Rui** (司馬睿), kurtoazno ime **Jingwen** (景文), bio je kineski car iz dinastije Jin odnosno prvi car Istočne dinastije Jin. Za njegove vladavine su sa sjevera Kine postepeno nestali posljednji tragovi carske vlasti koju su zamijenile države Wu Hu nomada, ali se zato ona učvrstila na području južno od rijeke Huai i istočno od Tri klisure, te je krnja država dinastije Jin generacijama bila sigurna od napada sa sjevera.

## Reference

* *[[Knjiga Jina]]*, vol. 6.
* *[[Zizhi Tongjian]]*, vols. 85, 86, 87, 88, 89, 90, 91.

{{Lifetime|276|323|Yuan, Car od Jina]]
Guo Pu

**Guo Pu** (, 276–324), kurtoazno ime **Jingchun** (景纯), bio je kineski pisac iz doba dinastije Jin, poznat kao autor brojnih tekstova na temu kineske historije, ali i *[[Knjiga sahrane|Knjige sahrane]]* prvog teksta o doktrini fengshuija.. Guo Pu se bavio proricanjem, te je jednom prilikom, upitan od strane pobunjeničkog vođe za ishod bitke, predvidio njegov poraz, nakon čega je pogubljen.

## Napomene

## Literatura
* Klöpsch, Volker/ Müller, Eva: Lexikon der Chinesischen Literatur. München, 2004
* Wei, Fengjuan, "Guo Pu" . *[[Enciklopedija Kine]]*

## Vanjske veze
* Qin Lore
* Guo Pu 
* ''The Book of Burial''
Wang Dao

**Wang Dao** (王導) (276–339), kurtoazno ime **Maohong** (茂弘), formalno **Vojvoda Wenxian od Shixinga** (始興文獻公), bio je kineski političar u službi dinastije Jin koji je služio u administraciji careva Yuana, Mina i Chenga, kome je služio i kao regent. Bio je poznat po blagosti prema potčinjenima što je, s jedne strane, stabiliziralo režim, ali ga na duži rok učinilo korumpiranim i nesposobnim i onemogućilo da dinastiju da povrati izgubljene teritorije sjeverne Kine.

## Reference
* *[[Knjiga Jina]]*, vol. 65.http://ef.cdpa.nsysu.edu.tw/ccw/02/jin07.htm 
* *[[Zizhi Tongjian]]*, vols. 85, 86, 87, 89, 90, 91, 92, 93, 94, 95, 96.
277.

__NOTOC__
Godina **277.** (**[[rimske brojke|CCLXXVII]]**) bila je redovna godina koja počinje u ponedjeljak u julijanskom kalendaru. U svoje vrijeme je bila poznata kao **Godina konzulstva Proba i Paulina** (ili, rjeđe, **godina 1030. ''[[Ab urbe condita]]***). Oznaka 277. za ovu godinu se koristi od ranog srednjeg vijeka, kada je [[kalendarska era]] [[Anno Domini]] u Evropi postala glavnom metodom označavanja godina.

== Događaji ==

* [[Rimsko Carstvo|Rimski]] car [[Marcus Aurelius Probus|Prob]] sa svojom vojskom prolazi preko [[Mramorno more|Mramornog mora]] i kroz provincije [[Trakija]], [[Mezija]] i [[Panonija]] kako bi porazio [[Goti|Gote]] duž donjeg toka [[Dunav]]a. Trupe mu daju nadimak "Gotski" (*Gothicus'').
* Prob ulazi u Rim gdje njegovu carsku titulu potvrđuje Senat.

## Rođenja
* Sima Ai, princ dinastije Jin (u. 304)
* Zhang Mao, vladar države Raniji Liang (u. 324)

## Smrti
* Tuoba Liwei, vladar klana Tuoba (u Kini)
Sima Ai

**Sima Ai** ili **Sima Yi** (司馬乂) (277–304), kurtoazno ime **Shidu** (士度), formalno **Princ Li od Changshaa** (長沙厲王), bio je kineski princ iz dinastije Jin koji je nakratko služio kao regent svog brata cara Huija. Tradicionalno se smatra petim od osam prinčeva vezanih uz Rat osam prinčeva. Od sve osmorice, jedino njega su kineski historičari opisali na pozitivan način, navodeći njegov pokušaj da reformira upravu i poštovanje iskazano prema svom mentalno retardiranom bratu koji je držao prijestolje.

Protiv njegovog regentstva ustali su prinčevi Sima Ying i Sima Yong. Njima ga je u proljeće 304. uz izdaju predao Sima Yue. Sima Ai je potom pogubljen spaljivanjem na lomači.
Mahasena od Šri Lanke

**Mahasen**, također poznat i kao **Mahasena**, bio je kralj Šri Lanke koji je vladao od 275. do 301. Poznat je po tome što je započeo izgradnju velikih cisterni za navodnjavanje u Šri Lanki, te ih napravio šesnaest. Nakon što je postao kralj, Mahasen je počeo progoniti Theravada budiste te uništio nekoliko njihovih hramova, uključujući Mahaviharu, prije nego što ga je glavni ministar natjerao da shvati svoje pogreške. Mahasen je također sagradio Jethavana stupu. Nakon što je sagradio rezervoar Minneriya, dobio je titulu Minneri Deviyo (Bog Minneriye).

## Izvori
;Opće
* 

;Specifične
Gundešapur

**Gundešapur** (perzijski گندی‌شاپور, dosl. "vojska Šapurova", srijski: **Beth Lapat**, grčki **Bendosabora**) je bilo intelektualno središte Sasanidske Monarhije u kome se nalazila Akademija u Gundišapuru.

Godine 271. grad je osnovao sasanidski kralj Šapur I, te dio historičara vjeruje da je u Gundešapuru postojala najstarija bolnica za podučavanje, pored koje se nalazila biblioteka i univerziteta. Povezuje se sa ruševinama kraj Shahabada, sela 14&nbsp;km jugoistočno od Dezfula u današnjoj provinciji Kuzistan na jugozapadu Irana.

Gundešapur ili Jondi Shapour se prema tim navodima smatra jednim od najstarijih univerziteta svijeta koji je nudio poduke iz medicine, filozofije, teologije i prirodnih nauka. U njemu su osim iranskih, boravili i grčki, indijski i rimski učenjaci, te su se osim zoroastričkih i perzijskih prenosile i grčke i indijske tradicije. Prema *[[The Cambridge History of Iran]]*, grad se smatrao najvažnijim medicinskim središtem tadašnjeg svijeta u 6. i 7. vijeku.

Dio historičara u posljednje vrijeme počinje dovoditi u sumnju značaj univerziteta, a posebno bolnice.

## Povezano
* Škola u Nisibisu

## Napomene
#  U literaturi se javlja i kao *Gundeshapur*, *Gund-ī Shāh Pūr*, *Gondeshapur*', *Jondishapoor*, *Jondishapur*, *Jondishapour*, *Gundishapur*, *Gondêšâpur*, *Jund-e Shapur*, *Jundê-Shâpûr*, itd.

## Izvori

## Literatura
* 
* Elgood, Cyril. *A Medical History of Persia*. Cambridge: Cambridge University Press, 1951.
* Frye, Richard Nelson. *The Golden Age of Persia*. London: Weidenfeld & Nicolson, 1975.
* Frye, Richard Nelson, ed. *[[The Cambridge History of Iran]]*. Cambridge: Cambridge University Press, 1975.
* 
* Piyrnia, Mansoureh. *Salar Zanana Iran*. Maryland: Mehran Iran Publishing, 1995.
* Hill, Donald. *Islamic Science and Engineering*. Edinburgh: Edinburgh University Press, 1993.

## Vanjske veze
;Ostali projekti
Zhang Mao

**Zhang Mao** (張茂) (277–324), kurtoazno ime **Chengxun** (成遜), formalno **Princ Chenglie od (Raniojeg) Lianga** ((前)涼成烈王) (posthumno ime dano od Han Zhaoa) ili **Vojvoda Cheng od Xipinga** (西平成公) (posthumno ime korišteno interno u Ranijem Liangu) bio je kineski velikodostojnik koji se tradicionalno smatra osnivačem i prvim vladarom države Raniji Liang - entiteta koji je prvo bio vazal dinastije Jin, a potom države Han Zhao.

## Reference
The Rivals of Sherlock Holmes

**The Rivals of Sherlock Holmes** (na engleskom doslovno "Suparnici Sherlocka Holmesa") je zajednički naziv za protagoniste popularnih detektivskih romana i priča koje su se izdavale u Velikoj Britaniji u doba Belle Epocque, odnosno od 1880-ih do početka prvog svjetskog rata, a koje su u većoj ili manjoj mjeri bile inspirirane ili nastojale imitirati Sherlocka Holmesa, odnosno opus Arthura Conana Doylea.

Sve te priče su poznate kao:

* The Rivals of Sherlock Holmes (serija knjiga), autor Hugh Greene, četiri knjige izdane između 1970. i 1973.
* The Rivals of Sherlock Holmes (TV serija), britanska TV-antologija emitirana od 1971. do 1973.
Raniji Liang

**Raniji Liang** (; 320–376) je bila kineska država u doba dinastije Jin, poznata kao jedno od Šesnaest kraljevstava. Osnovala ju je porodica Zhang koja je pripadala Han Kinezima, a teritorije su joj obuhvaćale današnji Gansu i dijelove Nigxije, Shaanxija, Qinghaija i Xinjianga.

Svi vladari Ranijeg Lianga su u formalnom smislu bili vojvode od Xiping i za sizerene imali carsku dinastiju Jin. Jedini izuzetak je bio Zhang Zuo koji se proglasio "wangom" (prince/kralj). Drugi vladari države su titulu *wang* koristili kada su bili prisiljeni prihvatiti sizerenstvo država Han Zhao, Kasniji Zhao ili Raniji Qin.

## Vladari Ranijeg Lianga



Hramsko ime/na
Posthumno ime/nas
Porodična i osobna imena
Dužina vladavine
Imena ere i njihova dužina



*Kineski običaj: porodično i osobno ime*



Nije postojalo
Ming (明 Míng)
Zhang Shi (張寔 Zhāng Shí)
314-320
*Jianxing (建興 Jiànxīng)* 314–320
 



Nije postojalo
Cheng (成 Chéng)
Zhang Mao (張茂 Zhāng Mào)
320–324
*Jianxing (建興 Jiànxīng)* 320–324
 



Nije postojalo
Zhongcheng (忠成 Zhōngchéng)
Zhang Jun (張駿 Zhāng Jùn)
324-346
*Jianxing (建興 Jiànxīng)* 324-346
 



Nije postojalo
Huan (桓 Huán)
Zhang Chonghua (張重華 Zhāng Chónghuá)
346-353
*Jianxing (建興 Jiànxīng)* 346-353
 



Nije postojalo
Ai (哀 āi)
Zhang Yaoling (張曜靈 Zhāng Yàolíng)
3 mjeseca (deveti do dvanaesti mjesec) godine 353.
*Jianxing (建興 Jiànxīng)* 353
 



Nije postojalo
King Wei (威王 Wēi Wáng)
Zhang Zuo (張祚 Zhāng Zuò)
353-355
*Jianxing (建興 Jiànxīng)* 353-354
*Heping (和平 Hépíng)* 354-355
 



Nije postojalo
Jingdao (敬悼 Jìngdào) ili Chong (沖 Chōng)
Zhang Xuanjing (張玄靚 Zhāng Xuánjìng)
355-363
*Jianxing (建興 Jiànxīng)* 355-361
*Shengping (升平 Shēngpíng)* 361-363
 



Nije postojalo
Dao (悼 Dào) 
Zhang Tianxi (張天錫 Zhāng Tiānxí)
364-376
*Shengping (升平 Shēngpíng)* 364-376 
 




## Napomene i reference
The Rivals of Sherlock Holmes (TV serija)

***The Rivals of Sherlock Holmes*** je britanska TV-antologija koja se originalno emitirala na programu mreže ITV od 1971. do 1973. Sastojala se od epizoda koje su predstavljale adaptacije kratkih detektivskih priča originalno objavljenih krajem 19. i početkom 20. vijeka, a čiji su protagonisti i radnja bili inspirirani pričama Arthura Conana Doylea o Sherlocku Holmesu.

TV-seriju je početkom 1990-ih na prostoru bivše Jugoslavije emitirala Radiotelevizija Sarajevo pod naslovom ***Rivali Šerloka Holmsa***.

## Popis epizoda

Serijal 1 (1971) 20. septembar - 9. decembar

* Epizoda 01 - A Message from the Deep Sea (Dr. Thorndyke)
* Epizoda 02 - The Missing Witness Sensation (Max Carrados)
* Epizoda 03 - The Affair of the Avalanche Bicycle & Tyre Co. Ltd. (Horace Dorrington)
* Epizoda 04 - The Duchess of Wiltshire's Diamonds (Simon Carne)
* Epizoda 05 - The Horse of the Invisible (Carnacki)
* Epizoda 06 - The Case of the Mirror of Portugal (Horace Dorrington)
* Epizoda 07 - Madame Sara (Dixon Druce)
* Epizoda 08 - The Case of the Dixon Torpedo (Jonathan Pryde)
* Epizoda 09 - The Woman in the Big Hat (Lady Molly)
* Epizoda 10 - The Affair of the Tortoise (Martin Hewitt)
* Epizoda 11 - The Assyrian Rejuvenator (Romney Pringle)
* Epizoda 12 - The Ripening Rubies (Bernard Sutton)
* Epizoda 13 - The Case of Laker, Absconded (Martin Hewitt)

Serijal 2 (1973) 29. januar - 7. maj

* Epizoda 01 - The Mysterious Death on the Underground Railway (Polly Burton)
* Epizoda 02 - Five Hundred Carats (Inspector Lipinzki)
* Epizoda 03 - Cell 13 (Professor Van Dusen)
* Epizoda 04 - The Secret of the Magnifique (John Laxworthy)
* Epizoda 05 - The Absent-Minded Coterie (Eugene Valmont)
* Epizoda 06 - The Sensible Action of Lieutenant Holst
* Epizoda 07 - The Superfluous Finger (Professor Van Dusen)
* Epizoda 08 - Anonymous Letters (Dagobert Trostler)
* Epizoda 09 - The Moabite Cypher (Dr. Thorndyke)
* Epizoda 10 - The Secret of the Fox Hunter (Duckworth [William] Drew)
* Epizoda 11 - The Looting of the Specie Room (Mr. Horrocks)
* Epizoda 12 - The Mystery of the Amber Beads (Hagar)
* Epizoda 13 - The Missing QCs (Charles Dallas)

## Vanjske veze
* ''The Rivals of Sherlock Holmes'' at the Internet Movie Database
* ''The Rivals of Sherlock Holmes''  at the BFI Film & TV database
* ''The Rivals of Sherlock Holmes''  at Television Heaven
* Paul Lewis, 2009: ''Review of Network's DVD release'' at DVDCompare
* Review of series two of ''The Rivals of Sherlock Holmes''
* Horrorview.com in-depth essay/review of ''The Rivals of Sherlock Holmes - Series Two''
Van Der Valk

***Van Der Valk*** je britanska kriminalistička TV-serija koja se originalno emitirala na programu mreže ITV od 1972, 1977. i od 1991. do 1992. Radnja se temeljila na romanima Nicholasa Freelinga i bila smještena u Amsterdam, a naslovni protagonist je bio policijski detektiv-komesar "Piet" Van Der Valk (koga je tumačio Barry Foster).

Serija je poznata i po instrumentalnoj uvodnoj temi *[[Eye Level]]* koju je komponirao Jack Tromby, a koja je u izvedbi *[[Simon Park Orchestra]]* u septembru 1973. došla na prvo mjesto top-liste britanskih singlica.

## Ostale adaptacije Freelingovih romana o Van Der Valku

Prva ekranizacija Van Der Valka datira iz 1968. kada je *Love in Amsterdam* adaptiran u britanski igrani film pod naslovom *[[Amsterdam Affair]]* gdje je lik Van Der Valka tumačio njemački glumac Wolfgang Kieling.

Godine 1973. je u nizozemsko-belgijskoj koprodukciji snimljen *[[Niet voor de poezen]]* gdje je Van Der Valka tumačio Bryan Marshall.

Od 1972. do 1975. su u francusko-njemačkoj koprodukciji snimljena tri TV-filma u kojima je Van Der Valkov lik tumačio Frank Finlay.

## Vanjske veze
* 
* Epguides' article on the series
Survivors

***Survivors*** je britanska science fiction TV-serija koja se originalno emitirala na programu BBC-ja od 1975. do 1977. Radnja joj je smještena u postapokaliptičnu Englesku nakon pandemije misteriozne zarazna bolesti zvane "Smrt", koja je poubijala gotovo cijelo čovječanstvo. Protagonisti su šačica preživjelih koji se pokušavaju prilagoditi svijetu u kome je preko noći nestala civilizacija.

Od 2008. do 2010. se na programu BBC emitirao suvremeni remake.

## Vanjske veze

* British Film Institute Screen Online
* 
* 
* Survivors TV Series
* Survivors: A World Away
Sultanat Lahidž

**Sultanat Lahidž** (arapski: سلطنة لحج), poznat i kao **Sultanat Abdali** (arapski: سلطنة العب دلي), bila je država unutar Protektorata Aden, britanske kolonijalne tvorevine. Nakon toga Sultanat Lahidž ušao je u Federaciju Arapskih Emirata Juga. Glavni grad Sultanata bio je Lahidž. Od 1919 godine Sultanatu Lahidž priključeno je područje *Subeihi* (rog Arabije).

## Historija

Sultanatom Lahidž vladala je dinastija Abdali još od 18. st., oni su formalno priznavali vrhovnu vlast imama iz dinastije Zaidi, suverena Jemena iz Sane od koje su se otresli 1728 i postali nezavisni.. Nakon gubitka luke Aden, koju je zauzelo Britansko Carstvo 1839, britanski utjecaj se sve više osjećao u cijelom okružju. Sultanat Lahidž bio je jedan od prvih *devet kantona*, koji su potpisali ugovore o zaštiti s Velikom Britanijom krajem 19. st.. Oni su kasnije postali dijelovi nove britanske kolonijalne tvorevine Protektorata Aden. Sultanat Lahej cijelo vrijeme svog trajanja bio u dobrim odnosima s Britanijom, čak i onda kad je ubijen sultan *Fadhl ibn Ali al Abdali*, od strane britanskih vojnika 1918 godine. Britanci su ga navodno čisto slučajno ubili, zamjenivši ga za neprijateljskog turskog vojnika.

Odnosi su se pogoršali 1958, kad je Britanija smatrala da je tadašnji sultan - *Ali bin Abd al Karim al Abdali*, zadrti arapski nacionalist, te da ne želi pristupiti u njihovu novu kolonijalnu tvorevinu Federaciju Arapskih Emirata Juga (1959.-1962.). Zbog tog su ga Britanci svrgnuli s vlasti i natjerali u emigraciju. Njegov Sultanat Lahidž ušao je u kratkotrajnu Federaciju Arapskih Emirata Juga 1959, a kasnije i u novostvorenu Južnoarapsku Federaciju 1963

Osnutkom države Demokratska Narodna Republika Jemen (Južni Jemen) 30. novembra 1967, na dan povlačenja posljednjih britanskih vojnika, ukinut je i *Sultanat Lahidž*.

22. maja 1990. ujedinili su se Demokratska Narodna Republika Jemen (Južni Jemen) i Arapska Republika Jemen (Sjeverni Jemen) u današnju Republiku Jemen. Lahidž je postao jedna od 20 jemenskih jemenskih muhafaza - Muhafaza Lahidž.

## Reference
Federacija Arapskih Emirata Juga

**Federacija Arapskih Emirata Juga** (arapski: اتحاد إمارات الجنوب العربي) bila je britanska politička tvorevina (protektorat) koja je naslijedila dosadašnju tvorevinu Protektorat Aden na jugu Arapskog poluotoka. 

Ta formalno nezavisna država osnovana je od strane prvih 6 država članica 11. februara 1959 njoj se kasnije pridružilo još devet država do njezinog kraja 4. aprila 1962 kad se ta tvorevina pretvorila u Južnoarapsku Federaciju, kojoj se pridružila Kolonija Aden 13. januara 1963 iz nje je kasnije nastao Južni Jemen. Danas je teritorij tog bivšeg protektorata dio države Jemen.

## Historija
### Početci
## Države osnivači
* Sultanat Avdali
* Emirat Bejhan
* Emirat Dala
* Sultanat Fadli
* Sultanat Donja Jafa
* Šeikat Gornji Avlaki

## Države koje su se kasnije priključile
* Šeikat Alavi
* Šeikat Akrabi
* Šeikat Datina
* Sultanat Haushabi
* Sultanat Lahidž
* Sultanat Donji Avlaki
* Šeikat Muflihi
* Šeikat Šaib
* Vahidski Sultanat Balhaf

## Povezano
* Protektorat Aden

## Bibliografija
* Paul Dresch: *A History of Modern Yemen*.Cambridge, UK: Cambridge University Press, 2000. 
* R.J. Gavin: *Aden Under British Rule: 1839-1967*. London: C. Hurst & Company, 1975. 
* Tom Little: *South Arabia: Arena of Conflict*. London: Pall Mall Press, 1968.
Južnoarapska Federacija

**Južnoarapska Federacija** (arapski: اتحاد الجنوب العربي) je naziv za kratkotrajni britanski protektorat) koji je egzistirao od 1962 do 1967 godine na jugozapadu Arapskog poluotoka.
## Historija
Federaciju su osnovale 4. aprila 1962 15 britanskih vazalnih država (emirata, sultanata i šeikata) članica dotadašnje Federacije Arapskih Emirata Juga. Federaciji se 18. januara 1963 pridružila i krunska Kolonija Aden, te u junu 1964 Sultanat Gornji Avlaki tako da je ukupni broj članica bio 17. 

Ova kratkotrajna država kojoj su Britanci na sve načine željeli osigurati budućnost, izdavala je vlastite marke i sudjelovala na međunarodnim sportskim natjecanjima, tako je poslala svoje predstavnike na Igre Commonwealtha 1966 u Kingston na Jamajku. 

Od samog svog osnutka Južnoarapska Federacija bila je poprište žestokih gerilskih borbi između dviju jemenskih gerilskih organizacija; Narodno oslobodilački fronta (NLF) i Fronta za oslobođenje okupiranog Južnog Jemena (FLOSY) s jedne strane te vojske i policijskih snaga Federacije pomagane od strane britanske vojske razmještene po Federaciji još od vremena Protektorata Aden. Borbe i veliki politički nemiri kulminirali su 20. juna 1967 kad je došlo do pobune i otkazivanja poslušnosti u vojsci Federacije, koja se proširila i na policiju. Kratkotrajni red su uspostavile jedinice britanske vojske, ali su i one krajem novembra 1967 napustile zemlju iscrpljene stalnim gerilskim napadima NLF-a i FLOSY-a. Odmah po njihovu odlasku vlast je preuzela Narodno oslobodilački fronta (NLF) i proglasila Demokratsku Narodnu Republiku Jemen 30. novembra 1967 godine.

## Države članice federacije
* Kolonija Aden
* Šeikat Alavi
* Šeikat Akrabi
* Sultanat Avdali
* Emirat Bejhan
* Šeikat Datina
* Emirat Dala
* Sultanat Fadli
* Sultanat Haushabi
* Sultanat Lahidž
* Sultanat Donji Avlaki
* Sultanat Donja Jafa
* Šeikat Muflihi
* Šeikat Šaib
* Šeikat Gornji Avlaki
* Sultanat Gornji Avlaki
* Vahidski Sultanat Balhaf

## Povezano
* Protektorat Aden
* Kolonija Aden
* Federacija Arapskih Emirata Juga

## Bibliografija

* Paul Dresch: *A History of Modern Yemen*.Cambridge, UK: Cambridge University Press, 2000. 
* R.J. Gavin: *Aden Under British Rule: 1839-1967*. London: C. Hurst & Company, 1975. 
* Tom Little: *South Arabia: Arena of Conflict*. London: Pall Mall Press, 1968.
Love Boat

***The Love Boat*** (odnosno u ***Love Boat*** u završnoj sezoni) je američka televizijski sitkom koji se originalno emitirala na programu mreže ABC od 1977. do 1986. Radnja je bila smještena na putnički kruzer *Pacific Princess* čijeg je kapetana Merilla Stublinga tumačio Gavin MacLeod te pratila ljubavne i druge dogodovštine putnika i posade.

Serija je bila karakteristična po tome što su joj epizode, usprkos tome što je po formatu sitkom, trajale sat vremena. To je, s druge strane, omogućavalo da svaka epizoda prati tri različita podzapleta. Taj je model producent Aaron Spelling preuzeo iz svoje ranije TV-serije *[[Love, American Style]]*.

U bivšoj Jugoslaviji je na mreži JRT sredinom 1980-ih emitirala Radiotelevizija Zagreb u okviru Programa plus pod nazivom *Ljubav na krstarenju*.

## Vanjske veze
* 
* 
* 
* Love Boat Theme Songfacts
Sultanat Avdali

**Sultanat Avdali** (arapski: سلطنة العوذلي = Saltana al-`Awdhaliyya) bio je vazalna feudalna država Britanskog Carstva koja je postojala od 1890 do 1967 godine na jugu Arapskog poluotoka istočno od luke Aden. Danas je teritorij ovog bivšeg sultanata dio jemenske muhafaze Abjan.

Glavni grad ovog sultanata bila je Lodar.

## Historija

Sultanat Avdali je potpisao ugovor o zaštiti s Britanijom 1890 godine i postao dio Protektorata Aden 1890 Sultanat Avdali je 1959 godine bio jedan od osnivača novosvorene britanske kolonijalne tvorevine Federacije Arapskih Emirata Juga, te potom 1963 i Južnoarapske Federacije.
Posljednji sultan ove feudalne države bio je *Salih Ibn al Huseina ibn Al Jabil Audhali* , on je razvlašćen 1967 kad je ukinut Sultanat Avdali, te osnovana Narodna Republika Južni Jemen, koja se ujedinila s Sjevernim Jemenom 22. maja 1990 u današnju državu Republiku Jemen.

## Sultani Sultanata Avdali

* Salih al-`Awdhali Ibn al-Awsaji,- oko 1750. - 1780. 
* Ja`bil ibn Salih al-`Awdhali ibn al-Awsaji,- oko 1780. - 1820. 
* Ahmad ibn Salih al-`Awdhali ibn al-Awsaji,- oko 1820. - 1870. 
* Muhammad ibn Ahmad al-`Awdhali ibn al-Awsaji,- 1870. - 1890. 
* Hamid ibn Ja`bil al-`Awdhali ibn al-Awsaji,- 1890. - 1900. 
* al-Qasim ibn Hamid al-`Awdhali ibn al-Awsaji,- 1900. - 3. septembar 1928. 
* Salih ibn al-Husayn ibn Ja`bil al-`Awdhali ibn al-Awsaji,- 1928. - septembar 1967. 
* Muhammad Ja`bil (regent),- 1928. - 19..

## Povezano
* Protektorat Aden
* Kolonija Aden
* Federacija Arapskih Emirata Juga
* Južnoarapska Federacija

## Bibliografija
* Paul Dresch: *A History of Modern Yemen*.Cambridge, UK: Cambridge University Press, 2000. 
* R.J. Gavin: *Aden Under British Rule, 1839.-1967.* 
* Tom Little: *South Arabia: Arena of Conflict*. London: Pall Mall Press, 1968. 
* WorldStatesmen - Države Protektorata Aden
## Izvori
Sajun

**Sajun** (arapski: سيئون), je grad na jugu Jemena, udaljen oko 450&nbsp;km jugoistočno od glavnog grada Sane. Grad ima oko 75, 700. stanovnika (popis iz 2006 ), nalazi se u jemenskoj muhafazi (pokrajini) Hadramaut.

Grad leži u dolini Vadi Hadramauta najvećem povremenom vodotoku i najvećoj kotlini u Jemenu duž obala Indijskog oceana.

## Historija grada

Sajun je još i danas najveći grad na Vadi Hadramautu sa svojih 75 700 stanovnika, u prošlosti je bio daleko značajniji grad. Jer je nekada bio važno odmorište na antičkom karavanskom putu koji je vodio prema istočnom lukama na moru Vadi Masili i Širu.
Planinsko pleme Hamdani iz okolice Sane provalilo je do Vadi Hadramauta i osvojilo Sajun 1494 godine. Njihov vođa je bio Amir Badr Ibn Tavarik Katiri, osnivač dinastije *Katiri*, koji su kao sultani vladali gradom i okolicom od 1516 do stjecanja nezavisnosti 1967
Masivna Sultanova Palača, s četiri ugaone kule, stoji u starom dijelu Sajuna, to je najveća zgrada od adobe opeke u Vadi Hadramautu. Podignuta je 1873, a obnovljena je 1926 Danas je u njoj smješten arheološki muzej s nalazima iz Rajbuna, jednog od najvažnijih arheoloških nalazišta u Jemenu.
Sajun je bio sjedište britanskog vazalnog Sultanata Katiri u okviru Protektorata Aden.
Današnji Sajun je poznat i legendaran po svojoj tržnici.
* Pored grada nalazi se *[[Aerodrom]] Sajun*.
## Izvori

## Vanjske veze
* Panoramska slika Sajuna od 360°
* TravBuddy LLC: Seiyun and surroudings (fotografije iz Sajuna)
Sjeverni Jemen

**Arapska Republika Jemen** (arapski: لجمهوريّة العربية اليمنية), poznata i kao **Sjeverni Jemen**, bila je republika na obali Crvenog mora, na jugozapadnom dijelu Arapskog poluotoka, koja je kratko egzistirala od 1962. do 1990 kad se 22. maja ujedinila s Demokratskom Narodnom Republikom Jemen (Južni Jemen) u današnju Republiku Jemen. Glavni grad te države bio je Sana.
## Historija

Nakon raspada Otomanskog carstva 1918, Sjeverni Jemen je postao nezavisna država Mutaveklijsko kraljevstvo Jemen. 26. septembra 1962 mladi oficiri školovani u Egiptu i oduševljeni panarapski nacionalisti, slijedbenici Gamal Abdul Nasser, svrgnuli su vojnim udarom novookrunjenog kralja Muhameda al-Badra, preuzeli kontrolu nad glavnom gradom Sanom i uspostavili Arapsku Republiku Jemen. Ovim državnim udarom započeo je građanski rat u kojem su se republikanci, potpomognuti egipatskim jedinicama te vojno-tehničkom pomoći SSSR-a, borili protiv rojalista i svrgnutog kralja, a kojima je pomoć pružala Saudijska Arabija i Jordan. Borbe su se vodile sve do 1967 kad su se egipatske jedinice povukle. Na kraju su rojalisti uspjeli ponovno zauzeti Sanu 1968, i ponovno zauzeti ključne položaje u vlasti. Nakon tog Saudijska Arabija priznala je republikanski režim 1970 godine, i u zemlji je zavladao mir.
## Ujedinjenje sa Južnim Jemenom

Za razliku od ostalih podjeljenih zemalja iz doba hladnog rata Istočna Njemačka - Zapadna Njemačka, Sjeverna Koreja - Južna Koreja, dvije jemenske države ostale su u relativno dobrim odnosima tako da su 1972. objavile da će se ujediniti.
Odnosi su se pogoršali 1979, i samo je intervencija Arapska liga spriječila izbijanje rata između dvije zemlje, Liga je uspjela organizirati sastanak dviju jemenskih vlada u Kuvajtu na kojem su nesuglasice izglađene u martu 1979.

Odnosi su se pogoršali 1980 nakon ostavke predsjednika Demokratske Narodne Republike Jemen Abdul Fataha Ismaila. Zategnuto stanje trajalo je do 1986 kad je na vlast u Južnom Jemenu došao Ali Salim al-Beidh, pregovori o ujedinjenju obnovljeni su u maju 1988, kad su napravljeni veliki koraci u smirivanju napetosti; osnivanjem demilitarizirne zone duž granice, dozvolom prelaska granice bez pasoša i drugim akcijama. Sve je to dovelo do potpisivanja ugovora o ujedinjenju u novembru 1989. , kojeg su potisali presjednik Ali Abdulah Saleh u ime Sjevernog i Ali Salim al-Baidh u ime Južnog Jemena.

Ujedinjenje je svečano proglašeno 22. maja 1990. Ali Abdulah Saleh postao je predsjednik a Ali Salim al-Beidh premijer Republike Jemen.
## Reference
Hindustanski jezik

**Hindustanski jezik** (हिन्दुस्तानी, ہندوستانی, *hindustānī* ɦɪn̪ˈd̪uːsˌt̪aːni), indoevropski jezik indoarijskoga ogranka indoiranske grane primarno deriviran iz dijalekta *[[khariboli]]*, a inkorporira golemu količinu vokabulara iz sanskrta, perzijskog, arapskog i čagatajskog. Historijski poznat kao *hindavi*, *dehlvi* i *[[rekhta]]*, danas je *lingua franca* sjeverne Indije i Pakistana. Hindustanski je pluricentrični jezik s dvjema službenim formama, modernim standardnim hindskim i modernim standardnim urdskim, koje čine njegove standardizirane registre i mogu se zvati *hindskourdski* kada se uzmu zajedno. Kolokvijalni jezici gotovo su neraspoznatljivi, no iako su službeni standardi gotovo identični u gramatici, razlikuju se u književnim konvencijama te u akademskom i tehničkom vokabularu, pri čemu je urdski usvojio jače perzijske, turkijske i arapske utjecaje, dok se hindski jače oslanja na sanskrt. Prije podjele Indije termini hindustanski, urdski i hindski bili su sinonimni; svi su pokrivali ono što se danas zove urdski i hindski. Termin *hindustanski* još se upotrebljava da se označi kolokvijalni jezik i *lingua franca* sjeverne Indije i Pakistana, na primjer za jezik bolivudskih filmova, ali i za nekoliko prilično različitih varijeteta hindskog govorenih izvan Potkontinenta, npr. za fidžijskohindski i karipskohindustanski u Trinidadu i Tobagu, Gvajani, Surinamu, Jamajci i Južnoj Africi.

## Reference
{reflist}}
278.

__NOTOC__
Godina **278.** (**[[rimske brojke|CCLXXVIII]]**) bila je redovna godina koja počinje u utorak u julijanskom kalendaru. U svoje vrijeme je bila poznata kao **Godina konzulstva Proba i Lupa** (ili, rjeđe, **godina 1031. ''[[Ab urbe condita]]***). Oznaka 278. za ovu godinu se koristi od ranog srednjeg vijeka, kada je [[kalendarska era]] [[Anno Domini]] u Evropi postala glavnom metodom označavanja godina.

== Događaji ==

* [[Rimsko Carstvo|Rimski]] car [[Marcus Aurelius Probus|Prob]] tuče [[Alemani]], prodrijevši u [[Germanija|Germaniju]] kroz dolinu [[Neckar]]a. Rimske trupe izbacuju [[Franci|Franke]] iz [[Rimska Galija|Galije]] te reorganizira rimsku obranu na rijeci [[Rajna|Rajni]]. 
* Prob provodi politiku naseljavanja [[Germani|germanskih plemena]] u ratovima i kugom opustošenim provincijama Carstva, te preuzima titule *Gothicus Maximus* i *Germanicus Maximus''.
* Duž obala Likije i Pamfilije se nakon više vijekova intenzivira piratstvo. Rimske trupe reagiraju opsadom grada Cremna u Pisidiji i ubijaju izaurijskog bandita Lidija.

## Rođenja

* Sima Yu, krunski princ kineske dinastije Jin (u. 300)
* Maksencije, rimski car (u. 312)
* Abaye—babilonski amora (u. 339)

## Smrti
* Carica majka Yang Huiyu (r. 214)
* Fu Xuan, kineski pjesnik (r. 217)
* Xi Zheng, ministar države Shu
* Yang Hu, general u službi kineske dinastije Jin (r. 221)
Izaurija

**Izaurija** ili **Isavrija** (, ) je u antici bila oznaka za izoliranu, planinsku oblast na jugu Male Azije, smještenu na sjevernim obroncima planina Taurus. Granice te oblasti su se kroz historiju mijenjale, ali su uglavnom sadržavale današnju provinciju Konya/Bozkir u Turskoj. Izaurija je stekla reputaciju po sklonosti svojih stanovnika - Izaurijaca - da pljačkaju susjedna područja, kao i da uporno čuvaju svoju nezavisnost, prvo od makedonskih, a potom od rimskih osvajača.

Početkom 4. vijeka je po naredbi cara Dioklecijana iz dotadašnje provincije Kilikija izdvojen njen sjeverni dio koji će postati zasebna provincija Izaurija-Likaonija, a potom samo Izaurija.

Izaurijci su svoju reputaciju nesmiljenih razbojnika očuvali i na početku bizantskog perioda, pa je car Anastazije I protiv njih morao voditi Izaurijski rat. S druge strane, Bizantinci su ih kasnije koristili i kao vojnike, odnosno pripadnike carske garde *[[Exhubitores]]*. Konačno su pokoreni u doba Justinijana I. Dva bizantska cara - Zenon i Lav III Izaurijac - su bili Izaurijci.
Lodar

**Lodar** (arapski: القانوندر) ili *Al-Ghudr, Laudar, Lawdar* je drevni grad na jugu Jemena, u unutrašnjosti muhafaze Abjan, sa karakterističnim kućama od nepečene opeke obojenijih vapnom.

Lodar je danas mali jemenski planinski grad, u kojem su najveće atrakcije; tržnica i lutajuće koze.

## Geografija
Lodar je udaljen oko 150&nbsp;km od Adena, te oko 245&nbsp;km od Sane. Grad leži na planinskom platou od 950 m. Na sjeveru od grada nalazi se impresivni kanjon *[[Vadi|Wadi]] Rukuba* - potpuno urezan u stijene strme planine, on ima visinsku razliku od 1000 m.

Na Lodar i okolicu padne prosječno samo oko 200 do 400&nbsp;mm kiše godišnje, i to zimi, ljeta su vruća i suha.

## Historija
Lodar je bio sjedište malog Sultanata Avdali, od kraja 19. st. do 1967, koji je bio dio britanskog Protektorata Aden. Svu vlast u gradu imala je sultanova familija Awdhali.
Najpoznatija znamenitost u gradu je bivša sultanova palača Bir-Ali et Rada na brežuljku koji dominira gradom.

## Privreda
Grad leži na platou od 950 m (regija Lodar-Mudia), koji je poznat po uzgoju naranči tu raste oko 22 000 stabala naranči na oko 100 ha.

Pored grada nalazi se aerodrom Lodar (LDR).

## Reference

## Vanjske veze
* Slike iz Lodara
Adobe

**Adobe** (arapski: الطّوب, at-tub = opeka od blata) je naziv za nepečenu opeku (ćerpič) sušen na suncu, nekad uobičajen za izgradnju kuća, koje su imale i do 11 katova u Hadramautu - Šibam.

Nepečena cigla je najstariji građevni materijal, raširen po cijelom svijetu, od Azije, Afrike, Evrope do Amerike (indijanci Arizone, Novog Meksika i Meksika). Adobe opeke proizvodile su se miješanjem gline i vode uz dodavanje pijeska i organskih materijala kao armature slame, i sličnih materijala, nakon čega su ostavljane na suncu da se osuše, prije ugradnje u objekt.

Građevine od adobe opeke su nevjerojatno izdržljive, i njihovi primjerci su jedni od najstarijih građevina na svijetu. Zgrade od adobe opeke imaju odličnu termičku prilagodljivost, - za velikih vrućina u njima je ugodno hladno, kod velikih hladnoća lakše ih je zagrijati, a zbog debljine 
zida duže drže toplinu. One su otporne na potrese, jer su elastične i ne ruše se tako lako, kao građevine od čvrstih materijala.

## Porijeklo imena
Riječ adobe ima porijeklo u srednjoegipatskoj riječi dj-b-t = *blato* (u značenju na suncu sušena opeka), ona se u koptskom pretvorila u *tobe*. Nju su preuzeli Arapi i postala je at-tub (الطّوب ) , preko arapskog ušla je u španjolski kao *adobe*, a preko španjolskog u engleski, kao naziv za oblik nepečene opeke.

Najveća građevina napravljena od adobe opeka je citadela Arg-é Bam u Iranu iz 500. pne.. 

## Reference

## Vanjske veze

* Authentic Adobe Brick Construction 
* Earth Architecture
Kremna (Pisidija)

**Kremna** (, ) je bio drevni grad u antičkoj Pisidiji, regiji Male Azije. Prvi put se spominje kao mjesto koje je za vrijeme rimskih građanskih ratova u 1. vijeku pne. zauzeo Aminta od Galatije, rimski klijentski vladar i poslije zadržao do smrti. Kasnije je postao rimska kolonija, a rimski car Aurelijan mu je početkom 270-ih poveljom dao značajna financijska sredstva, vjerojatno kao nagradu za podršku u ratu protiv Palmirskog Carstva. Međutim, samo nekoliko godina kasnije je Kremna postala glavno uporište izaurijskog bandita po imenu Lidije. Rimljani su je zauzeli i pripojili provinciji Pamfiliji. Vjeruje se da je napuštena u srednjem vijeku. Njene ruševine su identificirane 1874. u blizini grada Bucak u današnjoj Turskoj.
Kremna (razvrstavanje)

**Kremna** može označavati:
* Kremna, naselje u Srbijii u opštini Užice;
** Kremansko proročanstvo, koje je po selu dobilo ime;
* Kremna (Prnjavor), naselje u BiH, u opštini Prnjavor;
* Kremna (Pisidija), antički grad u Maloj Aziji
Kremna

**Kremna** su naselje u Srbiji koje administrativno pripada opštini Užice u Zlatiborskom okrugu. Prema popisu iz 2002. bilo je 727 stanovnika (prema popisu iz 1991. bilo je 851 stanovnika). Do 1965, godine je ovo naselje sedište **Opštine Kremna** koju su činila naseljena mesta: Bioska, Keserovina, Kotroman, Kremna, Kršanje, Mokra Gora, Panjak, Pear, Raduša, Strmac, Vitasi i Vrutci. Posle ukidanja opštine područje bivše opštine je u celini ušlo u sastav tadašnje opštine Titovo Užice.

## Kremanska oblast
**Kremanska oblast** (ili **Šarganska oblast**) obuhvata sjeverni dio Zlatibora.
Centar oblasti je selo **Kremna**, rodno mjesto proročke familije Tarabića. Drugo veliko selo Kremanske oblasti je Mokra Gora. Na zapadnoj granici Kremanske oblasti, na prelazu ka Tari, nalazi se selo Bioska.

Kremanska oblast se na sjeveru graniči sa planinom Tarom, na istoku sa užičkim krajem, na jugu sa drugim dijelovima Zlatibora (konkretno, sa selom Semegnjevom), a na zapadu sa Bosnom.

## Turizam
Turističke atrakcije ove oblasti su Šarganska osmica, pruga jednog kolosijeka koja pravi figuru broja osam da bi lakše savladala uspon brda Šargana, rodna kuća vidovnjačke porodice Tarabića u Kremnima, Dom proroka u Kremnima i ljekoviti izvor Bijele vode u Mokroj Gori.

Kremanska oblast je bila dio Zlatiborskog sreza dug period vremena. Zlatiborski srez je danas zamijenila Opština Čajetina, u čiji sastav ne ulaze sjeverni i južni dijelovi Zlatibora. Sjeverni Zlatibor (Kremanska oblast) pripao je Opštini Užice, a južni (Murtenička oblast) Opštini Novoj Varoši.

## Tarabići

U 19. vijeku u ovom selu su živjeli Tarabići, poznata porodica za koju se u narodu vjeruje da su bili vidoviti, a poslije njih se pojavilo još nekoliko osoba koje su tvrdile to isto za sebe (Stanoje Mulić, Jovo Krpa, Stevan Mulić, Bude Bogosavljević, Miloje Đurđić, Milun Nešović [ili Nešević], Vidosav Čolić i dr.)

## Naselja u okviru Kremana
Kremna imaju više naselja koja su razsuta između planine Zlatibora i planine Tare. Neka od najvećih naselja
jesu: Resimići, Đuričići, Panići, Misailovići, Neševići, Bukvići, Selakovići, Erići, Jankovići, Tarabići, Milosavljevići, Nikolići, Filipovići, Đenadići, Pašići, Bogosavljevići, Stamenići, Vračarići, Đenadići.

## Demografija
U naselju Kremna živi 619 punoletnih stanovnika, a prosečna starost stanovništva iznosi 45,6 godina (43,9 kod muškaraca i 47,2 kod žena). U naselju ima 269 domaćinstava, a prosečan broj članova po domaćinstvu je 2,70.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Gugl satelitska mapa (Maplandia)
* Mit ili stvarnost - Kremna

## Povezano
* Zlatibor
* Tara (planina)
* Mokra Gora
* Šarganska osmica
* Tarabići iz Kremne
* Kremansko proročanstvo
## Vanjske veze
Kremna (Prnjavor)

**Kremna** je naseljeno mjesto u sastavu općine Prnjavor, Republika Srpska, BiH.

## Stanovništvo

## Izvor
* Knjiga: "Nacionalni sastav stanovništva - Rezultati za Republiku po opštinama i naseljenim mjestima 1991.", statistički bilten br. 234, Izdanje Državnog zavoda za statistiku Republike Bosne i Hercegovine, Sarajevo. 
* internet - izvor, "Popis po mjesnim zajednicama" - http://www.fzs.ba/Podaci/nacion%20po%20mjesnim.pdf
Kremansko proročanstvo

**Kremansko proročanstvo** je zbornik proročanstava takozvane vidovite zlatiborske porodice Tarabića. Dobilo je ime po Kremnima, selu na sjeveru Zlatibora u kome živi porodica Tarabić.

O kremanskom proročanstvu je, između ostalih, pisao i Voja Antonić, u knjizi „Kremansko proročanstvo: studija jedne obmane“. Utvrdio je da postoji 12 izdanja knjige „Kremansko proročanstvo“, koje su sve različite i menjane tokom vremena. Tokom svog istraživanja posetio je Kremna, gde su mu ponuđeni „originalni rukopisi“ Mitra Tarabića, koji je bio nepismen.

U XIX vijeku pojavljuju se Tarabići za koje neki veruju da su bili proroci, a poslije njih još nekoliko „vidovitih“ Kremanaca: Stanoje Mulić, Jovo Krpa, Stevan Mulić, Bude Bogosavljević, Miloje Đurđić, Milun Nešović (negdje i *Nešević*) i dr.

Takozvana proročanstva porodice Tarabića je zabeležio prota Zaharije Zaharić i prenio ih dr Radovanu Kazimiroviću, a on ih je objavio u knjizi „Tajanstvene pojave u srpskom narodu i Kremansko proročanstvo“.

Predanja kažu da Kazimirovićevo Kremansko proročanstvo ipak nije sasvim originalno, već da je prota Zaharije originalni rukopis dao svom prijatelju, proti Gavrilu Popoviću, koji ga je, zatvorenog u jednu flašu, zazidao u temelje svoje kuće iz turskog doba u Užicu

Tarabići su navodno predvidjeli pronalazak televizije, dolazak telefona i telegrafa u Srbiju, smjene na srpskom prijestolju, propast Obrenovića, a zatim njihov povratak u zemlju, kao i dolazak na čelo zemlje *crvenog cara* sa zvijezdom na čelu - aluzija na Josipa Broza.

Tarabići su uživali veliki ugled među nekim ljudima, a neki su ih se čak i plašili. Sam prota Zaharije je bio narodni poslanik od 1865-te do 1867-me godine, za vrijeme vladavine knjaza Mihaila Obrenovića. Tad mu jednom Mitar reče: „Nemoj, kume, više biti poslanik!“ Prota ga je poslušao i na njegovo mjesto je došao prota Mihailo Smiljanić, koji je bio poslanik dugo godina poslije njega.

## Povezano
* Kremna
* Tarabići iz Kremana
* Gatanje
* Radovan N. Kazimirović (1882-1958)- doktor pravnih nauka i bogoslovije, profesor i publicista.

## Vanjske veze
* Kremansko proročanstvo u političkim igrama („Ilustrovana politika“)
Sima Yu

**Sima Yu** (司馬遹) (278–300), kurtoazno ime **Xizu** (熙祖), formalno **Krunski princ Minhuai** (愍懷太子) bio je kineski krunski princ iz dinastije Jin.

Rodio se kao sin krunskog princa Sima Zhonga i Xie Ju, jedne od konkubina Sima Zhongovog oca cara Wua. Car Wu je svom sinu, koji je bio mentalno retardiran, namjerno prepustio jednu od svojih brojnih konkubina kako bi pred brak sa budućom Jia Nanfeng stekao nužna seksualna iskustva. Iz te veze se rodio Sima Yu kao jedini carev sin. Jia Nanfeng, koja je poslije rodila kćeri, je zbog toga mrzila svog posinka.

Car Wu je, svjestan mentalnih nedostataka svog sina, ozbiljno razmišljao o tome da prijestolje prepusti nekom drugom, ali ga je inteligencija njegovog unuka Sima Yua na kraju uvjerila da prepusti prijestolje Sima Zhongu samo zato kako bi jednog dana carem postao Sima Yu. Međutim, kada je Sima Yu odrastao, ispostavilo se da nema sklonosti prema učenju, te je sve vrijeme provodio u igrama. Takvo je ponašanje ohrabrivala njegova pomajka.

Godine 300. je Jia Nanfeng na podstrek Sima Luna organizirala atentat u kome je ubijen Sima Yu. Međutim, kasnije je je Sima Lun upravo atentat iskoristio kao izgovor za njenu vlastitu likvidaciju.
Abaje

**Abaje** (, *Abaye*, kraj 3. vijeka - 339) je bio jevrejski talmudski učenjak koji je živio u Babiloniji i podučavao u znamenitoj akademiji u Pumbediti. Bio je nećak rabina Rabbah bar Nachmanija, a pravo ime mu je bilo Nachmani, koje je dobio po djedu. Ime Abaye je uzeo kako bi izbjegao zabunu sa svojim stricem. Značajan je po biblijskoj egzegezi.

## Vanjske veze
* OU page on Abaye
Neckar

**Neckar** (alemanski:**Negger** ) je njemačka rijeka. Jedna je od najprometnijih i najznačajnijih vodenih prometnica Baden-Württemberga.

Izvor se nalazi u zaštićenom rezervatu prirode Schwenninger Moos blizu Villingen-Schwenningena na 706 m nadmorske visine. Utječe u Rajnu u Mannheimu na nadmorskoj visini od 95 m. Neckarov sliv obuhvaća oko 14.000 četvornih kilometara i uglavnom teče kroz središnji dio Baden-Württemberga a manjim djelom kroz Hessen.

Naziv Neckar je keltskog podrijetla, što znači *divlje vode*.
Jing (okrug u Hebeiju)

**Okrug Jing** (kineski: 景县 Jǐng Xiàn) je okrug u prefekturi Hengshui u kineskoj provinciji Hebei. Ima površinu od 1183 km² i 500.000 stanovnika. Sjedište mu je općina Jingzhou (景 州镇).
Jiangling (okrug)

**Okrug Jiangling** (kineski: 江陵; pinyin: Jiānglíng) je okrug u kineskoj provinciji Hubei. Administrativno pripada Jingzhouu.

Imao je historijsku važnost kada je pod imenom Chen (陳/陈) bio glavni grad države Chu u doba Zaraćenih država. To je postao godine nakon pada ranije prijestolnice Ying pod vlast države Qin. Godine 241. pne. su ga trupe Qina napale i opustošile, pa je prijestolnica premještena u Shouchun.

U Pet dinastija i Deset kraljevstava, Jiangling je bio sjedište malog kraljevstva Jingnan.

## Vanjske veze
Jiankang

**Jiankang** (建康城 na pinyinu: Jiànkāng chéng) je bio drevni kineski grad, poznat prije svega kao prijestolnica Istočne dinastije Jin, odnosno Južnih dinastija. Ruševine njegovih bedema se mogu pronaći u blizini današnjeg Nanjinga.

Prije nastanka Istočne dinastije Jin bio je poznat pod imenom Jianye (建業 Jiànyè) te služio kao prijestolnica države Istočni Wu, jednog od Tri kraljevstva, koje je propalo 280. Poslije toga je carskom prijestolnicom ponovno postao sa uspostavom Istočne dinastije Jin 313. Sa vremenom je počeo svojom veličinom i bogatstvom konkurirati nekadašnjoj sjevernoj carskoj prijestolnici Luoyang. Svoj vrhunac je imao u 6. vijeku kada je imao oko milion stanovnika. Godine 549. su ga ustanici na čelu sa Huo Jingom zauzeli nakon jednogodišnje opsade u kojoj je većina stanovnika ubijena ili umrla od gladi. Potpuno je uništen za vrijeme ratova za ponovno ujedinjenje Kine pod dinastijom Sui. Obnovljen je pod dinastijom Tang kada je dobio ime Jinling (金陵). U period Pet dinastija i Deset kraljevstvava je bio poznat kao Jiangning (江寧); južna dinastija Song mu je vbratila ime Jiankang, da bi ime Nanjing (南京) dobio pod dinastijom Ming.